Αμπντέλ Φατάχ αλ Σίσι

Ο Αμπντέλ Φατάχ Σαΐντ Χουσεΐν Χαλίλ αλ-Σίσι (19 Νοεμβρίου 1954-), ευρύτερα γνωστός ως Στρατηγός Σίσι, είναι Αιγύπτιος στρατιωτικός, πρόεδρος της χώρας του από τις 8 Ιουνίου 2014. Επανεξελέγη πρόεδρος στις εκλογές του 2018 και του 2023.

 Προφίλ 
Γεννήθηκε στο Κάιρο στις 19 Νοεμβρίου 1954. Ο Σίσι υπηρέτησε ως αρχηγός των Αιγυπτιακών Ενόπλων Δυνάμεων, καθώς και υπουργός Άμυνας και Στρατιωτικής Παραγωγής, από τις 12 Αυγούστου 2012 ως το 2014.  Ως επικεφαλής των ενόπλων δυνάμεων, έπαιξε πρωταγωνιστικό ρόλο στην εκδίωξη του πρόεδρου Μοχάμεντ Μόρσι με ένα στρατιωτικό πραξικόπημα στις 3 Ιουλίου 2013. Το πραξικόπημα ακολούθησε τις μεγάλης κλίμακας διαμαρτυρίες κατά του Μόρσι και της ισλαμικής κυβέρνησής του. Ο αλ-Σίσι προήχθη στο βαθμό του πρώτου αναπληρωτή πρωθυπουργού, ενώ παρέμεινε υπουργός Άμυνας, μετά το πραξικόπημα, ως το 2014.

 Πρόεδρος 
Οι προεδρικές εκλογές διεξήχθησαν στις 26-28 Μαΐου 2014 και είχαν ως αποτέλεσμα τη μεγάλη νίκη του Ελ Σίσι, με ποσοστό κοντά στο 97%.

Ο Σίσι ορκίστηκε επίσημα ως πρόεδρος της Αιγύπτου στις 8 Ιουνίου 2014. Στις προεδρικές εκλογές που διεξήχθησαν στις 26-28 Μαρτίου 2018, ο Ελ Σίσι επανεξελέγη άνετα με ποσοστό 97%. Abdel-Fattah al-Sisi wins a second term in Egypt, The Economist 30-3-2018Egypt's election produces surprise runner-up: Mohamed Salah, Al-Araby Al-Jadeed 3 Απριλίου 2018

O Σίσι επανεξελέγη πρόεδρος στις εκλογές που διεξήχθησαν στις 10-12 Δεκεμβρίου 2023, λαμβάνοντας το 89,6% των ψήφων, με την προσέλευση να διαμορφώνεται στο 66,8% των εγγεγραμμένων ψηφοφόρων.

 Παραπομπές 

Κατηγορία:Πρόεδροι της Αιγύπτου
Κατηγορία:Αιγύπτιοι στρατιωτικοί
Κατηγορία:Ηγέτες εν ενεργεία